יהודים ראשונים התיישבו בוויילופולה סקשינסקיה בשלהי המאה ה-17, ובשנת 1765 מנתה הקהילה המקומית 151 יהודים ביישוב עצמו ו-158 יהודים בכפרי הסביבה. בכפר נוסדה גם חסידות וויליפולי בנובמבר 1918 פרעו איכרי הסביבה ביהודי היישוב. בין מלחמות העולם התקיימה ביישוב פעילות ציונית, ונמנו בו 550 יהודים, כמחצית מתושביו.
עם פרוץ מלחמת העולם השנייה נמלטו כמה עשרות צעירים יהודים מהכפר מזרחה. עם כניסת הגרמנים ליישוב, הוטלו על יהודיו גזירות שונות, ובהן עבודות כפייה ותשלומי כופר. מסוף שנת 1940 נלקחו עשרות יהודים מהיישוב למחנה העבודה פוסטקוב, ומעת לעת ערכו אנשי גסטאפו שוד של רכוש היהודים ביישוב. באביב 1942 רוכזו יהודי היישוב בגטו פתוח, תוך הגבלות תנועה.
ב-26 ביוני 1942 הועברו יהודי הגטו שבכפר לגטו רופשיץ, וגורלם היה כגורל יתר יהודי המקום. כ-50 קשישים וחולים מהכפר נרצחו במקום.
אאולוחיו מרטינס
אֵאוּלוֹחְיוֹ רָאמִירוֹ מַרְטִינֶס (בספרדית: Eulogio Ramiro Martínez, נולד ב-11 ביוני 1935 באסונסיון שבפרגוואי, נפטר ב-30 בספטמבר 1984 בברצלונה שבספרד) היה כדורגלן ששיחק בעמדת החלוץ במהלך שנות ה-50 וה-60 של המאה ה-20. מרטינס נודע בעיקר בשל תקופתו במדי ברצלונה, שבמשך 6 שנים זכה שם פעמיים באליפות ספרד ופעמיים בגביע הספרדי. כמו כן, הוא ייצג הן את נבחרת פרגוואי והן את נבחרת ספרד, עמה השתתף במונדיאל 1962. לעיתים כונה בשם "קוקיטו" (Kokito או Coquito).
קריירת מועדונים.
מרטינס החל את הקריירה המקצועית שלו במדי ליברטד, קבוצה מעיר הולדתו, אסונסיון, בירת פרגוואי. ב-1955 זכה עם קבוצתו באליפות פרגוואי. ב-1956 זיהתה ברצלונה הספרדית את כישרונו והחתימה אותו בשורותיה. מרטינס השתלב במהרה בקבוצה. במשחק השני בו פתח במדיה בליגה הספרדית כבש מרטינס את שער הבכורה שלו, בתיקו 3-3 עם ולנסיה ב-4 בנובמבר 1956. בהמשך הבקיע מרטינס 5 שערים ב-5 משחקים רצופים. בסך הכול הבקיע לאותה עונה 9 שערי ליגה ב-23 הופעות, והוא עזר לברצלונה להגיע למקום ה-3. לאחר תום העונה החל הגביע הספרדי. בגומלין שמינית הגמר נגד אתלטיקו מדריד כבש מרטינס שביעייה וברצלונה העפילה לרבע הגמר. במשחק הראשון של רבע הגמר פגשה ברצלונה את ריאל מדריד והמשחק הסתיים בתיקו 2-2. בגומלין הבקיע מרטינס רביעייה, ברצלונה ניצחה 6-1 ועלתה לחצי הגמר. בחצי הגמר הבקיע מרטינס צמד בשני המשחקים נגד ריאל סוסיאדד. בגמר נגד אספניול ניצחה ברצלונה 1-0 וזכתה בתואר, עם מרטינס בהרכב הפותח. ב-24 בספטמבר 1957 הבקיע מרטינס את השער הראשון באצטדיון החדש של ברצלונה, הקאמפ נואו, במשחק החניכה שלו, משחק ידידות נגד קבוצה מוורשה.
בעונתו השנייה בברצלונה, , המשיך מרטינס לאייש את עמדת החלוץ בקבוצה בעקביות. בעונה זו החל לשתף פעולה בחוד עם אבאריסטו. בליגה הגיעה ברצלונה פעם נוספת למקום ה-3, ומרטינס כבש 9 שערים, כולל צמדים לרשתן של חאאן, ריאל ואיאדוליד וגרנדה. בגמר גביע ערי הירידים נגד קבוצה מלונדון הבקיע מרטינס הן במשחק הראשון, שהסתיים בתיקו 2-2, והן במשחק החוזר, שהסתיים בניצחון 6-0 לזכות ברצלונה, שזכתה בגביע. בגביע הספרדי הבקיע מרטינס 4 שערים, אך הוא לא הצליח לעזור לברצלונה לגבור על אתלטיק בילבאו, שהדיחה את ברצלונה בחצי הגמר. בעונת זכה מרטינס עם ברצלונה בדאבל. במשחק מול אתלטיק בילבאו ב-1 בפברואר 1959 הורחק מרטינס בכרטיס אדום, ובשל כך הושעה מ-5 מחזורים נוספים. מרטינס תרם לזכייה באליפות 7 שערים, בין היתר כבש שלושער במחזור האחרון, בניצחון 7-1 על ריאל אוביידו. גם לזכייה בגביע תרם 7 שערים, ביניהם שלושער בשמינית הגמר נגד ספורטינג חיחון ושער אחד במשחק הגמר נגד גרנדה, בו ניצחה ברצלונה 4-1.
ב-3 בספטמבר 1959 הבקיע במשחק הראשון של ברצלונה בליגת האלופות, בתיקו 2-2 עם צסק"א סופיה. מרטינס הגביר את קצב ההבקעה בליגה, והוא סיים את עונת עם 23 שערי ליגה לזכותו. בין היתר הבקיע חמישה שערים נגד לאס פאלמס ב-14 בפברואר 1960 וצמדים במשחקים נגד אוססונה וריאל ואיאדוליד. כמו כן הבקיע מרטינס בקלאסיקו נגד ריאל מדריד ב-20 במרץ ועזר לברצלונה לנצח 3-1. ברצלונה הצליחה לזכות עונה שנייה ברציפות באליפות ספרד. בגביע ערי הירידים זכתה ברצלונה פעם נוספת, עם 4 שערים של מרטינס, כולל אחד במשחק החוזר של משחק הגמר נגד ברמינגהאם סיטי, שבו ניצחה ברצלונה 4-1. בליגת האלופות עזר מרטינס לקבוצה להגיע לחצי הגמר, בכך שהבקיע שער ברבע הגמר נגד וולברהמפטון וונדררס, שבו ניצחה ברצלונה בתוצאה המצטברת 9-2. בחצי הגמר הודחה ברצלונה על ידי ריאל מדריד בעקבות שני הפסדים בתוצאה 3-1. מרטינס הבקיע את השער היחיד לזכות ברצלונה במשחק הראשון מבין השניים. בגביע הספרדי הבקיע מרטינס 5 פעמים, אך ברצלונה הודחה ברבע הגמר על ידי אתלטיק בילבאו.
מנקודה זו דעכו הן יכולתו של מרטינס והן יכולתה של ברצלונה. בליגה, בה סיימה ברצלונה במקום ה-4 בלבד בעונת , הבקיע מרטינס 4 שערים, כולל צמד בתיקו 3-3 עם אלצ'ה ב-18 בפברואר 1961. בליגת האלופות לא שותף מרטינס באף משחק, וברצלונה הגיעה עד לגמר, שם הפסידה לבנפיקה ליסבון בתוצאה 3-2. בגביע ערי הירידים כבש שער אחד, אך ברצלונה הודחה על ידי היברניאן. בגביע כשל להבקיע במשחק היחיד בו שותף, בגומלין שמינית הגמר נגד אספניול, שהדיחה את ברצלונה עם ניצחון כפול עליה. בעונה הבאה התאוששה יכולתו של מרטינס, הוא הבקיע 9 שערי ליגה ב-16 הופעות, בהם צמדים בניצחונות על ריאל סוסיאדד ועל דפורטיבו לה קורוניה, וברצלונה הגיעה למקום ה-2. מרטינס הבקיע את השער היחיד בניצחונה של ברצלונה 1-0 על ריאל מדריד במשחק הראשון של רבע גמר הגביע הספרדי, אך בגומלין ניצחה ריאל מדריד 3-1 והדיחה את ברצלונה.
מרטינס, שהתמודד עם בעיית עודף משקל באותה תקופה, עזב את ברצלונה בקיץ 1962. הוא הצטרף לשורות אלצ'ה ששיחקה גם היא בליגה הראשונה בספרד. בעונתו הראשונה בקבוצה, , הבקיע 4 שערים ב-17 משחקים בהם שותף, בהם שער בהפסד 6-1 לריאל מדריד ב-14 באוקטובר 1962 וצמד בניצחון 8-1 על סביליה ב-31 במרץ 1963, ואלצ'ה הגיעה למקום ה-8. בגביע הספרדי הבקיע שער בודד בסיבוב הראשון נגד קרטחנה, אך בשמינית הגמר הדיחה ברצלונה את אלצ'ה במשחק חוזר. בעונתו השנייה באלצ'ה, עונת , הגיעה קבוצתו למקום ה-5, לכך תרם מרטינס 3 שערים בלבד ב-24 הופעות.
בקיץ 1964 חתם מרטינס בשורות אתלטיקו מדריד, אך הוא לא הצליח להתאקלם בקבוצה. הוא השתתף בשני משחקי ליגה ובמשחק נוסף בגביע ערי הירידים, ובשלושתם לא הבקיע אף שער. אתלטיקו אמנם זכתה בגביע הספרדי, אך מרטינס לא שותף באף דקה בטורניר. הוא עזב את מדריד בתום העונה והצטרף לאורופה, קבוצה קטלאנית ששיחקה בליגה השנייה. שם הוא כבש 3 שערים ב-10 משחקי ליגה בהם שותף, ובתום עונת פרש ממשחק מקצועני.
קריירת נבחרות.
כיליד פרגוואי, החל מרטינס לשחק במדי נבחרת פרגוואי בתקופתו בליברטד. הוא ייצג את נבחרתו ב-9 משחקים בהם הבקיע 4 שערים.
לאחר שהתאקלם בספרד קיבל אזרחות ספרדית, ובזכות כך התאפשר לו לייצג את נבחרת ספרד. את הופעת הבכורה במדי נבחרת ספרד ערך מרטינס במשחק ידידות נגד ב-22 בנובמבר 1959. במשחק זה גם הבקיע לראשונה במדי נבחרת ספרד ועזר לנבחרתו לנצח 6-3. מכיוון שספרד הודחה ממוקדמות יורו 1960, המשיך מרטינס להשתתף במשחקי ידידות. הוא כבש גם נגד נבחרות , , וכן צמד נגד ב-15 במאי 1960.
מרטינס אמנם לא השתתף באף משחק במהלך מוקדמות מונדיאל 1962, אך הוא נכלל בסגל הנבחרת לטורניר הגמר שנערך בצ'ילה. במשחק הראשון של שלב הבתים אף פתח, אך לא הצליח לכבוש ונבחרתו הפסידה 1-0 ל. נבחרתו הודחה כבר בשלב הבתים לאחר שהפסידה גם ל. הייתה זו הופעתו האחרונה במדי נבחרת ספרד, ובסך הכול הבקיע 6 שערים ב-8 משחקים במדיה.
סוף חייו.
לאחר שפרש מכדורגל, השתקע מרטינס בעיירה הקטלאנית קאללייה. בספטמבר 1984 דרסה אותו מכונית כשהחליף גלגל במכוניתו בשל תקר. הוא שקע בתרדמת, וכעבור 23 ימים, ב-30 בספטמבר, נפטר בבית חולים בברצלונה, בגיל 49.
וייליצ'קה
וייליצ'קה (בפולנית: Wieliczka) היא עיר בפרובינציית פולין קטן שבדרום פולין, בה התקיימה עד השואה קהילה יהודית.
תולדות היישוב.
וייליצ'קה נזכרת בתעודות מהמאה ה-13, ונודעה בעיקר בשל מכרות המלח שלידה, שהוכרזו ב-1978 כאתר מורשת עולמית. בשנת 1289 הוענקו ליישוב זכויות עיר. בחלוקת פולין בשנת 1772 נכללה העיר בשטחי אוסטריה, ובתחילת המאה ה-19 נכללה בשטחי פולין הקונגרסאית.
יהודי וייליצ'קה.
בין מלחמות העולם נמנו בעיר כ-1,100 יהודים, כ-15% מתושביה. בתקופה זו פעלו בעיר חוגים ציוניים, וכן בתי ספר עבריים. הם התפרנסו מתעשייה, בעיקר בענפי המזון וההלבשה, והיו בהם בעלי מפעלים, בעיקר בענפי המלח, המזון והעור. היהודים בה הסתייעו באיגודים מקצועיים, בבנק סוחרים ובקופת גמ"ח בעיירה פעלו ארגוני סעד וצדקה מסורתיים. הסניף המקומי של ארגון צנטוס דאג לילדים נזקקים. בתי ספר עבריים של רשתות החינוך "תרבות", "תחכמוני" ו"יבנה" וכן תלמוד תורה בפיקוח אגודת ישראל העניקו חינוך יהודי. כמו כן פעלו בעיירה חוג דרמה וקורסים ללימוד עברית, והיו שתי ספריות יהודיות ואגודת ספורט. בעיירה פעלו מפלגות ותנועות נוער ציוניות, ועשרות מחבריהן השתתפו בקיבוצי הכשרה.
בשנים 1918 ו-1919 נערכו ביהודי העיר פרעות בידי איכרים פולנים. ב-1933 הוקמה בווייליצ'קה "חזית הנוער האנטי-נאצי", וכל המפלגות היהודיות הצטרפו אליה. בין היתר אסף הארגון כספים למען פליטים יהודים מגרמניה.